पेट्रोलियम एवं प्राकृतिक गैस मंत्रालय मंत्रिमंडल ने तेल और गैस के क्षेत्र में घरेलू अन्वेषण और उत्पादन बढ़ाने के लिए अन्वेषण और लाइसेंसिग नीति में सुधार करने की मंजूरी दी प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने तेल और गैस के क्षेत्र में घरेलू अन्वेषण और उत्पादन बढ़ाने के लिए अन्वेषण और लाइसेंसिग नीति में सुधार पर नीतिगत रूपरेखा को मंजूरी दी। इस नीति का उद्देश्य अन्वेषण और उत्पादन (ईएण्डपी) के क्षेत्र में नये निवेश को आकर्षित करना नये क्षेत्रों में अन्वेषण गतिविधियां बढ़ाना तथा उत्पादन बेसिन में नीतियों को उदार बनाना है।